હાલમાં જ સલમાને 'દંગલ' અને આમિર ખાન અંગે ખુલીને વાત કરી હતી. તેણે કહ્યું હતું કે, આમિરની 'દંગલ'ની સ્ક્રિપ્ટ એટલી સરસ છે કે આમિરે કોઇનાથી ડરવાની જરૂર નથી. સલમાને એમ પણ કહ્યું કે, જો તેના હાથમાં હોત તો તેણે 'સુલતાન' અને 'દંગલ' બંન્ને ફિલ્મો પોતાને નામ કરી હોત. 'દંગલ' અને 'સુલતાન'ની તુલના અંગે તેણે કહ્યું કે, બંન્ને ફિલ્મો સરસ છે અને એકબીજાથી ખાસી અલગ પણ છે. સાથે જ એમ પણ કહ્યું હતું કે, તે આમિર સાથે ફરી કામ કરવા માટે ખૂબ ઉત્સાહિત છે.